Tfittxija għall-armi f’residenza f’Ħal Qormi wasslet biex il-Pulizija sabu 70 gramma ta’ droga kokaina. Armi ma nstabux. Id-droga nstabet fid-dar ta’ Marlon Apap ta’ 36 sena u dwarha tressaq il-Qorti akkużat li kellu fil-pussess tiegħu d-droga kokaina li nstabet f’ċirkustanzi li jindikaw li ma kinitx għall-użu personali tiegħu. Il-Qorti laqgħet it-talba tad-difiża għall-ħelsien mill-arrest tal-imputat li ġie ordnat jagħmel depożitu ta’ €3,000 u garanzija personali ta’ €7,000.